প্রতিনিধি : ব্রাহ্মণবাড়িয়ার নবীনগর উপজেলার শিবপুর ইউনিয়নে এক কৃষক গরুর বদলে ঘোড়া দিয়ে হাল চাষ করছে। ঘোড়ার দাম গরুর দামের চেয়ে কম হওয়ায় এই অভিনব পদ্ধতিতে হাল চাষ করছেন শিবপুর গ্রামের আবদুল হামিদ মিয়ার ছেলে বিদেশ ফেরত আবদুস সাত্তার। তিনি শুধু হাল চাষই করছেন না তেলের ঘানিও টেনে থাকেন এই ঘোড়া দিয়ে। তেলের দামের কথা ভেবেই ইঞ্জিন চালিত ট্রাক্টারের বদলে তার এই অভিনব হাল চাষ পদ্ধতি। তার এই পদ্ধতি দেখে ট্রাক্টর ও গরুর বদলে ঘোড়া কেনার প্রতি আকৃষ্ট হচেছন ওই এলাকার সাধারন কৃষকেরা।